2)

Lisätään seuraava 2 b ja 2 c artikla: ”2 b artikla Poikkeukset 1. Edellä olevasta 2 a artiklan 1 kohdasta poiketen toimivaltainen viranomainen voi sallia seuraavat: a) siipikarjan pito ulkotiloissa sillä edellytyksellä, että siipikarjalle annetaan rehu ja vesi sisätiloissa tai sellaisessa suojassa, joka riittävällä tavalla ehkäisee luonnonvaraisten lintujen laskeutumisen ja estää siten luonnonvaraisten lintujen pääsyn kosketuksiin siipikarjalle tarkoitetun rehun ja veden kanssa; b) ulkona olevat vesisäiliöt, jos ne ovat tarpeen joidenkin siipikarjalajien hyvinvoinnin kannalta ja jos ne on riittävällä tavalla suojattu luonnonvaraisilta vesilinnuilta; c) sellaisista pintavesistä, joihin luonnonvaraiset vesilinnut voivat päästä, peräisin olevan veden antaminen siipikarjalle, jos vesi on käsitelty niin, että siinä mahdollisesti olevan lintuinfluenssaviruksen inaktivoituminen on varmistettu; d) houkutuslintujen käyttö lintujen metsästyksessä i) silloin, kun toimivaltaisen viranomaisen rekisteröimät houkutuslintujen kasvattajat toimivaltaisen viranomaisen tarkassa valvonnassa houkuttelevat näytteeksi tarkoitettuja luonnonvaraisia lintuja lintuinfluenssaa siipikarjassa ja luonnonvaraisissa linnuissa koskevien jäsenvaltioiden tutkimusohjelmien mukaisesti päätöksessä 2005/732/EY säädetyllä tavalla; tai ii) noudattaen asianmukaisia bioturvallisuustoimenpiteitä, joita ovat muun muassa: — yksittäisten houkutuslintujen tunnistamisen mahdollistava rengastusjärjestelmä, — houkutuslintujen erityisen valvontajärjestelmän toteuttaminen, — houkutuslintujen terveydentilaa koskevien tietojen tallentaminen ja raportointi sekä laboratoriokokeet lintuinfluenssan toteamiseksi kyseisten lintujen kuollessa ja linnunmetsästyskauden päättyessä, — houkutuslintujen pitäminen tiukasti erillään kotieläiminä pidettävästä siipikarjasta ja muista vankeudessa pidettävistä linnuista, — houkutuslintujen kuljettamiseen käytettävien sekä alueille, joille houkutuslintuja on viety, tehtävillä matkoilla käytettävien ajoneuvojen ja muiden välineiden puhdistus ja desinfiointi, — houkutuslintujen liikkumisen rajoitukset ja valvonta, jotta estetään etenkin niiden pääsy muille avoimille vesialueille, — yksityiskohtaiset ohjeet edellä 1–6 luetelmakohdassa tarkoitetuista toimenpiteistä sisältävän ’bioturvallisuuteen liittyvien hyvien toimintatapojen oppaan’ laadinta ja täytäntöönpano, — ensimmäisessä, toisessa ja kolmannessa luetelmakohdassa tarkoitetuilla toimenpiteillä saatavia tietoja koskevan raportointijärjestelmän täytäntöönpano. 2. Edellä olevasta 2 a artiklan 2 kohdasta poiketen toimivaltainen viranomainen voi sallia siipikarjaa ja muita vankeudessa pidettäviä lintuja yhteen kokoavia tapahtumia. 2 c artikla Luvan saannin edellytykset ja seuranta 1. Jäsenvaltioiden on varmistettava, että 2 b artiklan mukaisia lupia myönnetään ainoastaan, jos riskinarvioinnin tulos on myönteinen ja jos lintuinfluenssan mahdollisen leviämisen ehkäisevät bioturvallisuustoimenpiteet toteutetaan. 2. Ennen houkutuslintujen käyttämisen sallimista 2 b artiklan 1 kohdan d alakohdan ii alakohdan mukaisesti jäsenvaltion on toimitettava komissiolle riskinarviointi sekä tiedot bioturvallisuustoimenpiteistä, jotka aiotaan toteuttaa mainitun artiklan säännösten panemiseksi asianmukaisesti täytäntöön. 3. Jäsenvaltioiden, jotka myöntävät poikkeuksia 2 b artiklan 1 kohdan d alakohdan ii alakohdan mukaisesti, on toimitettava komissiolle kuukausittain raportti sovellettavista bioturvallisuustoimenpiteistä.”